**Tiskādu pamatskolas pašnovērtējuma ziņojums**

|  |  |
| --- | --- |
| Vecružinā Silmalas pgastā, 29.09.2023. |  |
| (vieta, datums) |  |

SASKAŅOTS

|  |  |  |  |
| --- | --- | --- | --- |
| Rēzeknes novada pašvaldības Izglītības un sporta pārvaldes vadītāja vietnieks | |  |  |
| (dokumenta saskaņotāja pilns amata nosaukums) | | | |
|  |  | | Vilis Deksnis |
| (paraksts) |  | | (vārds, uzvārds) |
|  |  | |  |
| (datums) |  | |  |

**1.** **Izglītojamo skaits un īstenotās izglītības programmas 2022./2023. mācību gadā** */norāda mācību gadu, kurā veikts pēdējais pašvērtējums/*

|  |  |  |  |  |  |
| --- | --- | --- | --- | --- | --- |
| Izglītības programmas nosaukums | Izglītības  programmas  kods | Licence | | Izglītojamo skaits mācību gada sākumā | Izglītojamo skaits mācību gada beigās |
| Nr. | Licencēšanas  datums |
| Pamatizglītības mazākumtautību programma | 21011121 | V\_726 | 31.08.2018. | 104 | 107 |
| Speciālās pamatizglītības mazākumtautību programma izglītojamajiem ar mācīšanās traucējumiem | 21015621 | V-8004 | 19.06.2015. | 2 | 2 |
| Mazākumtautību vispārējās pirmsskolas izglītības programma | 01011121 | V-5831 | 14.11.2012. | 9 | 9 |

**2.Izglītības iestādes darbības pamatmērķi un prioritātes**

2.1. Izglītības iestādes misija – skola ir izglītības un kultūras centrs, kur tiek īstenots mūsdienu prasībām atbilstošs kvalitatīvs mācību un audzināšanas process katras personības izaugsmes veicināšanai, izglītojamo individuālo spēju un interešu attīstīšanai.

* 1. Izglītības iestādes vīzija par izglītojamo – mūsdienīga un konkurētspējīga skola, kur veidojas izglītota, sociāli aktīva un patriotiska personība, spējīga uz pašizglītošanos un pašrealizēšanos.

2.3. Izglītības iestādes kvalitātes mērķi:

1. Nodrošināta izglītojamo izaugsme, īstenojot mērķtiecīgu un padziļinātu spēju

izvērtēšanas izpēti un atbalstu.

1. 60% mācību stundās tiek novērota individualizētā un diferencētā pieeja, darbs ar talantīgajiem skolēniem.
2. Skolēni piedalās 60% novada organizētājās mācību priekšmetu olimpiādēs, konkursos, skatēs un sacensībās.
3. Vairāk nekā 50% izglītojamo ikdienas mācību sasniegumi ir vismaz optimālā līmenī (5-7 balles).
4. Pamatizglītības programmā nav izglītojamo ar nepietiekamiem gada vērtējumiem.
5. Valsts valodas pārbaudījuma rezultāti nav zemāki kā vidēji valstī lauku skolu grupā.
6. Pirmsskolas, 3. un 6.klases izglītojamie spēj turpināt iegūt izglītību valsts valodā.
7. 60% aptaujāto pedagogu un vecāku apliecina, ka iestādes sniegtie pakalpojumi ir pieejami un kvalitatīvi

2.4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Kompetenču pieejā balstīta vispārējās izglītības satura ieviešana 3., 6. un 9. klasēs. | a) kvalitatīvi   * Nodrošināt nepieciešamos mācību līdzekļus kompetencēs balstītā izglītības satura īstenošanai. * Skolas vadībai, MK vadītājiem vērot mācību stundas ar mērķi noskaidrot kompetenču pieejā balstīta izglītības satura īstenošanu atbilstoši Valsts pamatizglītības standarta prasībām. * Katram pedagogam savā mācību priekšmetā veikt izvērtēšanu par pilnveidotās mācību pieejas ieviešanas rezultātiem mācību gada beigās. * Motivēt katru skolēnu demonstrēt apgūtās prasmes jebkurā mācību priekšmetā gan tipveida situācijā, gan nepazīstamā situācijā reālajā dzīvē. | Sasniegts. Ir nodrošināti visi mācību līdzekļi saskaņā ar pedagogu pieprasījumu mācību priekšmetu programmu prasību izpildei.  Sasniegts. Mācību stundu vērošanā tika iesaistīti visi skolas pedagogi. Pēc katras mācību stundas tika veikta saruna un sniegta atgriezeniskā saite.  Sasniegts. Visi pedagogi veic izvērtēšanu par pilnveidotās mācību pieejas ieviešanas rezultātiem mācību gada beigās, rezultāti tika apspriesti 31.05.2023. pedagoģiskās padomes sēdē.  Daļēji sasniegts. Mācību stundu vērošanas rezultāti liecina, ka lielākā daļa pedagogu veicina skolēnu motivāciju demonstrēt apgūtās prasmes gan tipveida situācijā, gan reālajā dzīvē, bet nepieciešams pastiprināti veicināt skolēnu mācību motivāciju. |
| b) kvantitatīvi   * Katram mācību priekšmeta pedagogam nodrošināt jaunās pieejas ieviešanu 3., 6. un 9.klasēs, izstrādāt tematiskos plānus. * Skolas vadībai organizēt pieredzes apmaiņas pasākumus skolā (sapulces, savstarpēju mācību stundu vērošanu, pieredzes apmaiņu u.c.), iesaistot 100% pedagogu. * Pārsvarā visi skolēni ir sagatavoti mācību satura turpmākajai apguvei valsts valodā nākamajā klasē. | Sasniegts. Visi pedagogi izstrādāja mācību satura apguves plānojumus.  Sasniegts. 100% pedagogu tika iesaistīti pieredzes apmaiņas pasākumos skolā. Pedagogi piedalījās novada labās prakses popularizēšanas pasākumā “Meklē!Nāc!Iedvesmo!”  Gandrīz sasniegts. Mācību stundu vērošanas rezultāti liecina, ka lielākā daļa skolēnu pielieto latviešu valodu mācību procesā. |
| Nr.2 Izglītojamo mācību sasniegumu uzlabošana ikdienas un valsts pārbaudes darbos. | a) kvalitatīvi   * Mācību stundās izglītojamie tiek iesaistīti sasniedzamā rezultāta izvirzīšanā, mācību plānošanā un sava sasnieguma izvērtēšanā, tādējādi sekmējot skolēnu atbildību par saviem mācību rezultātiem. * Tiek veicināta sadarbība ar vecākiem izglītojamo mācību motivācijas paaugstināšanā. | Gandrīz sasniegts. Mācību stundu vērošanas rezultāti liecina, ka lielākā daļa pedagogu iesaista skolēnus SR izvirzīšanā un sava snieguma izvērtēšanā, bet nepieciešams turpināt sekmēt skolēnu atbildību par saviem mācību rezultātiem.  Sasniegts. Notiek cieša sadarbība ar vecākiem: individuālās sarunas, vecāku sapulces, lekcijas vecākiem, kopīgie pasākumi, konsultācijas karjeras izglītības jautājumos. |
| b) kvantitatīvi   * Par 5% uzlabojās izglītojamo ikdienas mācību sasniegumi un valsts pārbaudes darbu rezultāti. * Visi mācību priekšmetu pedagogi uzskaita un analizē katra izglītojamā zināšanu apguves līmeni, izaugsmes dinamiku. | Sasniegts. Salīdzinot ar iepriekšējo mācību gadu, izglītojamo ikdienas un valsts pārbaudes darbu rezultāti ir augstāki.  Sasniegts. |
| Nr.3 Veicināt skolas administrācijas, pedagogu, izglītojamo un vecāku sadarbību skolas darba kvalitātes nodrošināšanā un izvērtēšanā. | a) kvalitatīvi   * Izglītības iestādē ir pilnveidota un īstenota iekšējā kontrole, ir noteikti atbildīgie par izglītības kvalitātes jautājumiem, kuri veic datu ieguvi un to apkopošanu. * Līdz 2023.gada 1. augustam ir izveidots jauns izglītības iestādes attīstības plāns trim gadiem. * Līdz 2023.gada 1. augustam ir izstrādāta skolas audzināšanas programma trim gadiem. | Sasniegts.  Sasniegts.  Sasniegts. |
| b) kvantitatīvi   * 100% pedagogu, 80% izglītojamo, 80% vecāku tiek iesaistīti izglītības iestādes darba plānošanā, iekšējo normatīvo dokumentu izstrādāšanā un skolas darba pašvērtēšanā. * Mācību gada laikā tiek vērotas ne mazāk kā 90% pedagogu mācību stundas, lai iegūtu datus par jaunā satura ieviešanas rezultātiem. * Izglītības iestādē ir pilnveidota vīzija, misija un vērtības. Vīzijas, misijas un vērtību definēšanā ir iesaistījušies vismaz 70% izglītojamo, 100% pedagogu un ne mazāk kā 40% vecāku. | Sasniegts.  Sasniegts. Mācību stundu vērošanas procesā tika iesaistīti 100% skolas pedagogu.  Sasniegts. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi).

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1Nodrošināt pāreju uz mācībām latviešu valodā. | a) kvalitatīvi   * Nodrošināti atbalsta pasākumi skolēniem un vecākiem pārejai uz Vienotu skolu. |  |
|  | b) kvantitatīvi   * 90% pirmsskolas grupas izglītojamo ir labi vai ļoti labi sagatavoti pamatizglītības apguvei. * 1.,4.,7. klases skolēni apguva izglītības programmu. * Valsts valodas eksāmena rezultāti nav zemāki kā vidēji valstī lauku skolu grupā. * Visi izglītojamie spēj iegūt izglītību valsts valodā. |  |
| Nr.2Veikt regulāru izglītības kvalitātes uzraudzības procesu, lai varētu izvērtēt un ietekmēt ar izglītības saistīto procesu un rezultātu dinamiku. | a) kvalitatīvi   * Regulāri tiek veikta pašvērtēšana, iegūstot datus un informāciju par mērķu un sasniedzamo rezultātu izpildi, nosakot nepieciešamos uzlabojumus izglītības iestādes darbībā un izglītības programmu īstenošanā. |  |
|  | b) kvantitatīvi   * 20% vērotajās mācību stundās 50% pedagogu mācību stundās izmanto dažādas formatīvās vērtēšanas metodes, lai diagnosticētu izglītojamo zināšanas un prasmes. * Gandrīz visi pedagogi (vismaz 75%) spēj argumentēti skaidrot skolas mērķus, prioritātes, rīcību to sasniegšanā. |  |
| Nr.3Veikt jauna mācību satura ieviešanas nostiprināšanu. | a) kvalitatīvi   * Organizēti pieredzes apmaiņas pasākumi skolā (sapulces, savstarpēja mācību stundu vērošana, pieredzes apmaiņa), veicinot katra skolotāja līdzdalību kompetenču pieejā balstīta vispārējās izglītības satura īstenošanā. * Efektīvi organizēts skolas komandas darbs un pedagogu savstarpējā mācīšanās, veicinot pedagogu profesionālās kompetences paaugstināšanu, uzsvaru liekot uz izglītojamo centrētu mācību procesu. |  |
|  | b) kvantitatīvi   * 70% vēroto mācību stundu rezultāti liecina, ka mācību process ir uz izglītojamo centrēts. * 70% mācību stundu vērošanas rezultāti liecina, ka tiek izvirzīts sasniedzamais rezultāts un notiek atgriezeniskās saites sniegšana katram izglītojamajam. * 80% vēroto mācību stundu rezultāti liecina, ka tiek attīstītas skolēnu caurviju prasmes. * Vairāk nekā 50% izglītojamo ikdienas mācību sasniegumi ir vismaz optimālā līmenī (5-7 balles). * 60% mācību stundās tiek novērota individualizētā un diferencētā pieeja, darbs ar talantīgajiem skolēniem. |  |

**3.Kritēriju izvērtējums**

***3.1.Pašvērtēšanā izmantotās kvalitātes vērtēšanas metodes:* *sarunas ar pedagogiem, mācību stundu/nodarbību vērošana, nodarbību vērošana pirmsskolas posmā, dokumentācijas izpēte (MSVK)***

**3.2.Kritērija “Izglītības turpināšana un nodarbinātība” kvantitatīvais un kvalitatīvais izvērtējums**

3.2.1.Būtiskākie iegūtie dati, informācija un secinājumi par visu kritēriju:

Veicot kritērija “Izglītības turpināšana un nodarbinātība” pašvērtējumu, izmantojot kvalitātes vērtēšanas metodi “Sarunas”, konstatēts, ka izglītības iestāde monitorē absolventu turpmākās gaitas, triju gadu laikā 95% pamatizglītības posma absolventu turpina mācības tālākizglītības iestādēs, izglītības iestādei ir cieša sadarbība ar absolventiem. Atgriezeniskai saitei gan no absolventiem, gan viņu vecākiem nepieciešams izveidot aptauju, lai izdarītu secinājumus par skolas darbu un pilnveidotu savu darbu. Skolā strādā karjeras izglītības speciālists un ir izstrādāta karjeras izglītības programma, skolēniem tiek organizēti daudzveidīgi karjeras izglītības pasākumi. Skolā nav skolēnu, kuri pārtrauc mācības, ir daži skolēni, kuri mainīja skolu dzīves vietas maiņas dēļ. Visiem skolēniem skolā ir piedāvāts individuālais atbalsts individuālajās konsultācijas visos mācību priekšmetos, ar skolēniem strādā speciālais pedagogs, pedagoga palīgs, skolotājs logopēds, skolēni saņem individuālās konsultācijas pie mācību priekšmetu pedagogiem Eiropas Sociālā fonda projekta „Atbalsts priekšlaicīgas mācību pārtraukšanas samazināšanai” ietvaros.

|  |  |  |  |  |
| --- | --- | --- | --- | --- |
| RR | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes darbs ar izglītojamajiem, kam ir zemi mācību sasniegumi | 3 | Izglītības iestāde veic aktīvu un dažādu preventīvu darbu ar izglītojamajiem, kuriem ir zemi mācību sasniegumi. | Pilnveidot individualizētu un diferencētu pieeju mācību stundās. |
| RR2 | Izglītības iestādes rīcība, izvērtējot absolventu un/vai viņu vecāku sniegto informāciju par nepieciešamo rīcību izglītības procesa pilnveidei | 3 |  | Izveidot aptauju atgriezeniskai saitei gan no absolventiem, gan viņu vecākiem sava darba pilnveidošanai. |
| RR3 | Izglītības iestādes izglītojamo iemesli izglītības iestādes maiņai un mācību pārtraukšanai | 3 | Izglītības iestādē nav izglītojamo, kuri pārtrauc mācības. |  |
| RR4 | Izglītības iestādes īstenotā karjeras izglītība | 3 |  |  |
| RR5 | Izglītības iestādes īstenotais monitorings par absolventu turpmākajām mācībām / studijām un / vai profesionālo darbību | 3 | Izglītības iestādes sadarbība ar skolas absolventiem, absolventu iesaistīšana skolas karjeras izglītības darbā, dalīšanās pieredzē. |  |

3.2.2. Kritērija “Izglītības turpināšana un nodarbinātība” pašvērtēšanā iegūtais rezultāts atbilst kvalitātes vērtējuma līmenim Labi.

**3.3.Kritērija “Mācīšana un mācīšanās” kvantitatīvais un kvalitatīvais izvērtējums**

3.3.1. Informācija par izglītības iestādes vadības noteiktajiem virzieniem/mērķiem mācību stundu / nodarbību vērošanā 2022./2023.māc.g.:

2022./2023.m.g. tika novērotas 38 mācību stundas pie 17 (100%) pedagogiem. Mācību stundu vērošanas mērķi:

1. Valsts pamatizglītības standarta prasību izpildes kontrole (skolotāju un skolēnu valsts valodas pielietošanas prasmes).

2. Kompetenču pieejas īstenošana (sasniedzamā rezultāta definēšana, skolēnu iesaistīšana SR formulēšanā, katra skolēna motivēšana demonstrēt apgūtās prasmes gan tipveida situācijā, gan nepazīstamā situācijā reālajā dzīvē, caurviju prasmes mācību stundā, atgriezeniskās saites sniegšana un saņemšana, audzināšanas caurvijas īstenošana).

3. Individuālizētas un diferencētās pieejas īstenošana.

Mācību stundas vēroja skolas direktore, direktores vietniece mācību darbā, direktores vietniece audzināšanas darbā, MK vadītājas. Izglītības iestādei ir izveidota sistēma datu ieguvei par mācīšanas un mācīšanās kvalitāti un tās pilnveidei - mācību stundu un nodarbību vērošanas lapas, pedagogu pašvērtējumi, skolēnu mācību sasniegumu un dinamikas analīze, pārbaudes darbu un VPD analīze.

3.3.2. Būtiskākie iegūtie dati, informācija un secinājumi no mācību stundu / nodarbību vērošanas:

Kritērija vērtēšanas metodes “Mācību stundu vērošana” rezultāti liecina par to, ka visās 38 (100%) novērotājās mācību stundās mācību saturs atbilst Valsts pamatizglītības standarta prasībām. 36 (95%) mācību stundās tika novērotas 3 stundas daļas – ierosināšana, apjēgšana, refleksija. Iegūtie dati liecina, ka 35 (92%) mācību stundās izmantotie uzdevumi un aktivitātes palīdz skolēniem sasniegt definētos SR. 35 (92%) mācību stundās ir vērojama labvēlīga sociāli emocionālā gaisotne un veiksmīga izglītojamo un pedagoga sadarbība. 34 (89%) mācību stundās AS sniedz pedagogs. Tika konstatēts, ka atsevišķiem pedagogiem nepieciešams pilnveidot latviešu valodas zināšanas, pievērst uzmanību galotnēm. Nepieciešams turpināt attīstīt skolēnu latviešu valodas pielietošanas prasmes, vairāk iesaistīt skolēnus SR formulēšanā. 40% mācību stundās tika novērota individualizētās un diferencētās pieejas īstenošana. 80% pedagogu nodrošina mācību stundā mācību un audzināšanas caurviju. 60% mācību stundu ir skolotājcentrētas. Nepieciešams vairāk motivēt skolēnus mācību stundā demonstrēt apgūtās prasmes gan tipveida situācijā, gan nepazīstamā situācijā reālajā dzīvē, pilnveidot formatīvo mācību sasniegumu vērtēšanu, atgriezeniskās saites sniegšanu katram skolēnam.

|  |  |  |  |  |
| --- | --- | --- | --- | --- |
| NPK | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei (pielikumā jāpievieno mācību stundu/nodarbību vērošanā izmantotās vērošanas lapas, kuras netiek publicētas) | 3 | Izglītības iestādei ir izveidota sistēma datu ieguvei par mācīšanas un mācīšanās kvalitāti un tās pilnveidei. |  |
| RR2 | Izglītības procesa plānošanas un īstenošanas efektivitāte un kvalitāte | 3 |  | Pilnveidot mācīšanas un mācīšanās kvalitāti, nodrošinot pāreju no skolotājcentrēta mācību procesa uz skolēncentrētu. |
| RR3 | Izglītības procesa diferenciācija, individualizācija un personalizācija | 3 |  |  |
| RR4 | Izglītības procesa īstenošanas kvalitāte attālinātajās mācībās | 3 |  |  |
| RR5 | Mācību sasniegumu vērtēšanas kārtība | 3 |  | Pilnveidot skolēnu mācību sasniegumu vērtēšanas kārtību saskaņā ar normatīvo aktu prasībām. |
| RR6 | Izglītības iestādes individualizēta un /vai personalizēta atbalsta sniegšana izglītojamiem | 3 |  | Veicināt diferencētas un individualizētas pieejas īstenošanu mācību procesā. |
| RR9 | Izglītības procesa īstenošana pirmsskolas izglītības programmā | 3 | Izglītības process pirmsskolas grupā veicina pāreju uz Vienotu skolu. |  |

3.3.3. Kritērija “Mācīšana un mācīšanās” pašvērtēšanā iegūtais rezultāts atbilst kvalitātes vērtējuma līmenim Labi.

**3.4.Kritērija “Izglītības programmu īstenošana” kvantitatīvais un kvalitatīvais izvērtējums**

3.4.1.Būtiskākie iegūtie dati, informācija un secinājumi par visu kritēriju:

Veicot kritērija “Izglītības programmu īstenošana” pašvērtējumu, izmantojot kvalitātes vērtēšanas metodi “Sarunas”, konstatēts, ka skolas īstenotās programmas tiek aktualizētas un izstrādātas atbilstoši normatīvo aktu prasībām. 100% pedagogu atzīst, ka ap 90% skolas pasākumu ir efektīvi un veicina izglītības programmas mērķu sasniegšanu. 60% pedagogu cieši sadarbojas, nodrošinot vienotu pieeju skolas izglītības programmu īstenošanā, plāno un vada starpdisciplinārās stundas. 100% pedagogu apgalvo, ka viņiem ir izpratne par izglītības programmas mērķiem un 1-3 gadu laikā sasniedzamajiem rezultātiem. Visi pedagogi un lielāka daļa vecāku apgalvo, ka izglītības iestādes darbs efektīvi saplānots un izmantots.

|  |  |  |  |  |
| --- | --- | --- | --- | --- |
| NPK | Rezultatīvā rādītāja nosaukums | Kvalitātes līmeņa vērtējums punktos | Stiprās puses | Turpmākās attīstības vajadzības |
| RR1 | Izglītības iestādes informācija par tās īstenoto izglītības programmu ievadīšanu un aktualizēšanu VIIS | 4 |  |  |
| RR2 | Izglītības iestādes īstenotās izglītības programmas atbilstība tiesību aktos noteiktajām prasībām, aktualitāte un mūsdienīgums | 3 |  |  |
| RR3 | Izglītības programmas īstenošanā iesaistīto izpratne par izglītības programmas mērķiem un 1-3 gadu laikā sasniedzamajiem rezultātiem | 3 | Visiem skolas pedagogiem ir izpratne par izglītības programmas mērķiem un 1-3 gadu laikā sasniedzamajiem rezultātiem. |  |
| RR4 | Izglītības iestādes pedagogu sadarbība, nodrošinot vienotu pieeju izglītības programmas īstenošanā | 3 |  | Veicināt mācību jomu pedagogu sadarbību vienotas pieejas izglītības programmas īstenošanas nodrošināšanai. |
| RR5 | Izglītības iestādes īstenoto mācību/ārpusstundu pasākumu efektivitāte, nodrošinot izglītības programmas mērķu sasniegšanu | 3 | Skolas pasākumi nodrošina un veicina skolas izglītības programmu mērķu sasniegšanu. |  |
| RR6 | Izglītības iestādes darbība mācību laika efektīvai izmantošanai, īstenojot izglītības programmu | 3 | Izglītības iestādes darbs efektīvi saplānots un izmantots. |  |
| RR7 | Izglītības iestādes darbība, īstenojot speciālās izglītības programmu | 3 |  |  |
| RR10 | Izglītības iestādes īstenotās mazākumtautību izglītības programmas atbilstība normatīvajos aktos noteiktajām prasībām | 3 |  |  |
| RR11 | Izglītības iestādes īstenotās izglītības programmas efektivitāte un kvalitāte | 3 |  |  |

3.4.2. Kritērija “Izglītības programmas īstenošana” pašvērtēšanā iegūtais rezultāts atbilst kvalitātes vērtējuma līmenim Labi.

**4. Informācija par lielākajiem īstenotajiem projektiem un to rezultātiem 2022./2023. mācību gadā**

* 1. Projekta īsa anotācija un rezultāti:

ESF projekta “Atbalsts izglītojamo individuālo kompetenču attīstībai” (Nr.8.3.2.2/16/I/001) ietvaros 2022./2023.mācību gadā tika piedāvāti mācību satura un ārpusstundu pasākumi skolēniem ar mācīšanās traucējumiem vai mācību grūtībām dažādos mācību priekšmetos, vispārējiem sasniegumiem un ar augstu sasniegumu potenciālu: nodrošināts pedagoga palīgs, talantu programma matemātikā, pētniecības programma, interešu izglītība “Lego pasaule”.

* 1. Projekta īsa anotācija un rezultāti:

ESF projekta “Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001) ietvaros 2022./2023. mācību gadā skolā tika nodrošināta individuālā pieeja, individuālās konsultācijas, praktiskās nodarbības.

* 1. Projekta īsa anotācija un rezultāti:

“Latvijas skolas soma” programmā piedalījās visi skolēni. Katram bija iespēja izzināt Latvijas kultūras mantojumu, vēsturi, tradīcijas, piedalīties dažādās izzinošās aktivitātēs.

* 1. Projekta īsa anotācija un rezultāti.

2022./2023.mācību gadā skolā tika īstenoti šādi Rēzeknes novada pašvaldības projekti: materiālās bāzes papildināšana tehniskajā jaunradē “Modelēšana un konstruēšana pagarinātās dienas grupā”, materiālās bāzes papildināšana leļļu teātra un teātra mākslas aktivitātēm “Rokas lelles-dzīvnieki leļļu teātrim”, jaunatnes inventāra iegādes projekts “Aktīvas spēles brīvajam laikam un jauniešu pasākumu organizēšanai”, jauniešu iniciatīvas projekts “Feimaņu ezera apkārtnes kultūrvēstures dārgakmeņi”.

1. **Citi sasniegumi, t.sk., secinājumi par valsts pārbaudījumu rezultātiem, un cita izglītības iestādei būtiskā informācija**
   1. Skolai ir iegūta 1.vieta Rēzeknes novadā par izglītojamo darbu uzdevumu atrisināšanā 2022./2023. mācību gadā platformā uzdevumi.lv.

3. vieta Rēzeknes novada latviešu valodas mazākumtautību skolās olimpiādē.

1. pakāpes diploms Rēzeknes novada skatuves runas konkursā.

5.2. Izglītības iestādes secinājumi par valsts pārbaudījumu rezultātiem:

Centralizētus eksāmenus kārtoja 21 9.klases izglītojamie. Trīs gadu laikā latviešu valodā ir vērojama pozitīva dinamika (40,7%, 41,4%, 43,5%). Pārējie 9.klases VPD rezultāti nav salīdzināmi, jo centralizētos eksāmenus angļu valodā un matemātikā iepriekšējos divus gadus skolēni nekārtoja.

Pēc izglītojamo snieguma izvērtējuma rezultāti valsts pārbaudes darbos par 2022./2023. mācību gadu ir šādi:

|  |  |  |
| --- | --- | --- |
| Eksāmens | Kopvērtējums % izglītības iestādē | Vidējais vērtējums % valstī |
| Latviešu valoda (CE) | 43,5 | 58,1 |
| Matemātika | 24 | 50,5 |
| Angļu valoda | 34,1 | 66,1 |

9.klases izglītojamo centralizēto eksāmenu rezultāti salīdzinājumā ar vidējo vērtējumu valstī ir daudz zemāki .

Latviešu valoda: vislabākie rezultāti ir mutvārdu daļā, skolēni sagatavoja argumentētu runu, var gan izpaust savu viedokli, gan to pierādīt, kā arī atbildēt uz jautājumiem. Grūtības galvenokārt saistītas ar teksta izpratni un valodas lietojumu, tāpēc vairāk pievērst uzmanību sintakses jautājumiem, pieturzīmju lietojumam, kā arī jāatkārto valodniecības termini.

Angļu valoda: labāk skolēniem padevās mutvārdu daļa, kaut gan dažiem skolēniem bija grūti uzturēt dialogu un atbildēt uz jautājumiem. Grūtības sagādāja klausīšanās uzdevumi, kā arī lasīšana. Turpmāk, gatavojoties eksāmenam, lielāka uzmanība jāpievērš lasīšanas un klausīšanās uzdevumiem.

Matemātika: labāk skolēniem veicās 1.daļā, kur tika pārbaudītas skolēnu zināšanas, izpratne un prasmes. Grūtības radīja komplekso problēmu risināšana.

Izglītības iestādes galvenie secinājumi par izglītojamo sniegumu ikdienas mācībās.

Izglītojamo vidējie statistiskie mācību rezultāti ikdienas izglītības procesā 2022./2023.mācību gadā ir optimālajā līmenī – 6,29, kas salīdzinot ar 2021./2022.māc.g. vidējo vērtējumu (6.07 balles) ir apmēram tādā pat līmenī. Izglītības iestādē ar augstiem vidējiem statistiskajiem ikdienas mācību sasniegumiem vairāk ir izglītojamo 1.-3.klasē (28,6%), mazāk 4.-9.klasē (15,6 %). Visaugstākais vidējais vērtējums ir vizuālajā mākslā (8.33 balles), dizainā un tehnoloģijās (7.63 balles), sports un veselība (7.11 balles), teātra mākslā (7 balles). Viszemākais vidējais vērtējums ir ķīmijā (4.62 balles), bioloģijā (4.9 balles) un angļu valodā (5.12 balles). Skolēniem tiek sniegtas individuālās konsultācijas, kurās tiek nodrošināts atbalsts gan talantīgākajiem, gan skolēniem ar mācību grūtībām. Klašu audzinātāji aktīvi sadarbojas ar vecākiem. Izglītības iestādē nepieciešams izstrādāt sistēmu izglītojamo augstu sasniegumu attīstīšanai.

Stiprās puses:

Skolēniem tiek sniegtas individuālās konsultācijas, kurās tiek nodrošināts atbalsts gan talantīgākajiem, gan skolēniem ar mācību grūtībām.

Tālākās attīstības vajadzības:

Uzlabot skolēnu mācību rezultātus ikdienas darbā un uzlabot rezultātus valsts pārbaudes darbos.

Izstrādāt sistēmu izglītojamo augstu sasniegumu attīstīšanai.

Izglītības iestādes vadītājs

|  |  |  |
| --- | --- | --- |
| (paraksts) |  | (Olga Miseviča) |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU